
საქართველოს მთავრობის 

განკარგულება №1987

2012 წლის 11 დეკემბერი

ქ. თბილისი

საქართველოს რეგიონული განვითარებისა და ინფრასტრუქტურის სამინისტროს სახელმწიფო საქვეუწყებო დაწესებულების - საქართველოს საავტომობილო გზების დეპარტამენტისათვის უფლებამოსილების მინიჭების შესახებ
საქართველოს რეგიონული განვითარებისა და ინფრასტრუქტურის სამინისტროს სახელმწიფო საქვეუწყებო დაწესებულება - საქართველოს საავტომობილო გზების დეპარტამენტს მიენიჭოს უფლებამოსილება: 

ა) უზრუნველყოს საქართველოს მთავრობის 2012 წლის 27 ივლისის №1453 განკარგულების პირველი პუნქტის ,,გ.ბ“ ქვეპუნქტით, 2012 წლის 27 ივლისის №1462, 2012 წლის 13 აგვისტოს №1596, 2012 წლის 27 აგვისტოს №1644 და 2012 წლის 27 სექტემბრის №1814 განკარგუ​ლე​ბებით გათვალისწინებული სამუშაოების შეჩერება და მიმწოდებლებთან გაფორმებული ხელშეკრულებების შეწყვეტა საქართველოს კანონ​მდე​ბლობით დადგენილი წესით, მხარეთა ურთიერთშეთანხმების საფუძ​ველზე;
ბ) ამ განკარგულების ,,ა“ ქვეპუნქტით გათვალისწინებული ღონის​ძი​ებების განსახორციელებლად, უზრუნველყოს მიმწოდებლის მიერ შეს​რუ​ლებული სამუ​შაოების ინვენტარიზაცია და საბოლოო ანგარიშ​სწო​რე​ბა;

გ) ამ განკარგულების ,,ა“ და ,,ბ“ ქვეპუნქტებით გათვალისწინებული ღონისძიებების გატარების შემდეგ, 2013 წლის პირველ მარტამდე, საქარ​თველოს მთავრობას წარუდგინოს წინადადებები შეჩერებული სამუ​შა​ოების განახლებასთან დაკავშირებით.
პრემიერ-მინისტრი  ბ. ივანიშვილი

